AIŠKINAMASIS RAŠTAS

Dėl Molėtų rajono savivaldybės viešųjų vietų prekiauti ir teikti paslaugas nustatymo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2017 m. gruodžio 21 d. sprendimu Nr. B1-232 „Dėl Molėtų rajono savivaldybės viešųjų vietų prekiauti ir teikti paslaugas nustatymo“ nustatė savivaldybės teritorijoje viešąsias vietas, kuriose gyventojai, įsigiję verslo liudijimą arba individualios veiklos pažymą, ir įmonės turi galimybę su Molėtų rajono savivaldybės administracijoje išduotu leidimu prekiauti ir teikti paslaugas. Viešąja vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių. Šiuo metu Molėtų mieste sukurta daug naujų viešųjų erdvių, kuriose gali būti vykdoma prekyba, teikiamos nesudėtingų atrakcionų paslaugos. Šiose viešosiose erdvėse teikiamos paslaugos rajono gyventojams ir svečiams sudarytų galimybes aktyviau praleisti laisvalaikį gamtoje.

Parengto sprendimo projekto tikslas – nustatyti daugiau Molėtų rajono savivaldybės viešųjų vietų, kuriose bus galimybė prekiauti ir teikti paslaugas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 37 punktas, 16 straipsnio 4 dalis, 18 straipsnio 1 dalis;

Lietuvos Respublikos rinkliavų įstatymo 11 straipsnio 1 dalies 2 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – bus nustatytos Savivaldybės teritorijoje esančios viešosios vietos, kuriose būtų vykdoma prekyba ir teikiamos paslaugos.

 **4. Priemonės sprendimui įgyvendinti**

Išduodant leidimus bus nurodoma prekybos ar paslaugos teikimo vieta.

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

 **6.Vykdytojai, įvykdymo terminai**

Molėtų rajono savivaldybės administracija.